ߞߊߘߋ ߖߊߥߙߊ

ߤߖߊ߬ ߞߊߘߋ ߖߊߥߙߊ ߕߐ߯ ߓߘߍ ߟߋ߬ ߦߋ߫ ߞߊߘߋ ߖߊߥߙߊ ߘߌ߫ ،ߊ߬ ߥߟߏߘߊ ߁߉߄߀ ߠߋ߬ ߟߊ߫ ߛߊ߲߬ߜߊ߬ߙߟߊ ﴿ ߞߙߎߛߊ߫﴾ ، ߊ߬ ߛߊ߬ ߘߊ߫ ߞߏ߲ߞߏߘߌ߬ߓߌ ߕߟߋ߬ ߂߄ / ߂߀߂߀ ߞߐߣߊߞߙߌ߫. ߖߌ߬ߣߍ߬ߞߊ ߟߋ߬ ߦߴߊ߬ ߘߌ߫ ߸ ߊ߬ ߦߋ߬ ߡߏ߬ߛߏ ߘߐ߲߬ߞߟߌ߬ߟߊ߬ߟߊ ߝߟߐ ߟߎ߬ ߘߏ߫ ߟߋ߬ ߘߌ߫  ߜߟߏ߬ߝߌ߲߬ߠߊ ߘߍ߲ߒߖߘߍߟߦߊ ߕߊ߬ ߛߊ߲߬ ߞߎߘߊ߫ ߏ߬ ߟߎ߬ ߟߊ߫ .

 ߊ߬ ߜߋ߬ߙߋ 
ߊ߬ ߛߐ߬ߘߐ߲߬ ߘߊ߫ ߖߋ߬ߟߌ ߞߐߙߍ ߟߋ߬ ߞߣߐ߫ ، ߞߊ߬ߙߌ߬ߝߟߊ߫ ߖߊߥߙߊ ߣߌ߫ ߕߌߘߊ߲ߞߋ ߘߎߞߎ߬ߙߋ ߟߎ߫ ߘߋ߲ ߠߋ߬. ߊ߬ ߝߊ߬ ߕߘߍ߬ ߦߋ߫ ߛߣߍ߬ߞߍ߬ߟߊ ߛߋ߲߬ߘߐ߬ߞߏߟߏ߲ ߕߊ߯ߡߟߊ߫ ߟߋ߬ ߘߌ߫ ߸ ߡߍ߲ ߕߘߍ߬ ߦߋ߫ ߝߍ ߣߌ߫ ߡߊ߬ߟߏ ߟߎ߬ ߛߣߍ߬ߟߊ ߞߵߊ߬ߟߎ߬ ߟߊߘߛߌ ߞߵߊ ߝߋ߬ߙߋ߫ ߘߊߓߏߟߊ ߣߌ߫ ߓߛߌߞߙߌߡߊ߫ ߟߎ߬ ߘߐ߫. ߞߊߘߋ ߖߊߥߙߊ ߞߵߊ߬ ߟߊ߫ ߘߋ߲ߡߌߛߍ߲ߧߊ ߘߏ߫ ߟߎ߫ ߞߍ߫ ߞߙߎ߬ߞߙߐ߬ ߦߊߣߴߊ߬ ߕߍߣߍ߲߫ ߡߛߏ ߧߴߊ߬ ߟߊߕߊ߯ ߖߌ߬ߣߍ߬ ߕߎߞߘߐߟߊ ߕߌ߲߬ߞߎߘߎ߲ ߘߐ߫ ߸ ߊ߬ ߕߏ߫ ߘߐ߫ ߦߋ߲߬ ߡߍ߲ ߘߐ߫ ߤߊ߲߯ ߞߣߊ߬ ߛߴߊ߬ ߝߘߎ ߡߊ߫. 

 ߊ߬ ߟߊ߫ ߘߐ߲߬ߞߟߌ߬ߟߊ ߝߏ߲߬ߝߏ߲߬ߠߊ 
ߊ߬ ߡߊߟߐ߲ߣߍ߲߫ ߕߘߍ߬ ߦߋ߫ ߖߌ߬ߣߍ߬ ߞߣߐ߫ ߌ ߣߴߊ߬ ߝߐ߫ ߡߊ߲߬ߘߋ߲߫ ߘߐ߲߬ߞߟߌ߬ߟߊ ߡߟߍ߫ߞߊ. 

ߖߊߥߙߊ ߞߊ߬ ߘߐ߲߬ߞߟߌ߬ߟߊ ߘߊߡߌߣߊ ߊ߬ ߝߏߣߌ߲ߞߋߟߡߊ ߟߋ߬. ߊ߬ ߣߌ߫ ߞߊ߬ ߕߏߟߏ߲ ߊ߬ ߞߘߐ߬ߞߍ߫ ߖߋ߬ߟߌ ߝߏߘߋ߫ ߝߍ߬ ߸ ߏ߬ ߡߍ߲ ߟߊߞߐ߯ ߘߴߊ߬ ߓߏߙߌ߲ߞߍ ߛߋߞߎ߬ ߖߊߥߙߊ ߓߟߏ߫. 

ߓߙߊߘߓߐ ߘߏ߫ ߛߋ߲߬ ߝߍ߬ ߞߊ߬ߝߏ ߞߣߐߟߊ ߘߐ߫ ߞߊ߬ ߖߌ߬ߣߍ߬ ߝߊ߬ߛߏ߬ߘߋ߲ ߠߎ߬ ߟߊ߫ ߥߛߊߓߏߟߏ߲ ߡߎ߬ߙߊ߲ ߠߎ߬ ߛߌ߰ ߞߟߊ߬ ߞߋߟߋ߲߫ ߠߊ߫ ߁߉߅߈ ߠߊ߫ ߸ ߊ߬ ߞߴߊ߬ ߟߊ߫ ߡߊߣߍߙߍ߲ߠߌ ߞߍ߫ ߘߊߡߌߣߊߟߌ ߓߟߏߡߊ߬ ߸ ߞߴߏ߬ ߡߊ߲߬ߞߕߎ߬ ߞߍ߫ ߡߊߟߌߛߊߖߐ ߥߛߊߓߏߟߏ߲ ߗߋߘߊߕߌ߯ ߟߊ߰ߖߌ߬ ߛߘߌߞߌ߬ߓߊ߬ ߖߓߊߕߍ ߣߌ߫ ߝߐ߰ߓߍ߬ߦߊ߬ߟߊ ߋߡߊߣߎߦߍߟ ߞߊߕߌ ߘߌ߫ ߸ ߏ߬ ߟߎ߬ ߡߍ߲ ߠߎ߬ ߞߵߊ߬ ߟߊߣߊ߬ ߞߐߣߊߞߙߌ߫ ߞߊ߲ߕߌ߯ ߛߋߞߎ߬ ߕߎ߬ߙߋ ߟߊ߫ ߡߊߞߟߌߟߌ߫ ߘߏ߫ ߛߋ߲߬ߝߍ߬. ߊ߬ ߟߊ߫ ߞߊ߲ߘߌߦߊ ߣߴߊ߬ ߟߊ߫ ߞߊߟߊ߲ߒߞߋߦߊ ߝߊߣߍ߲ ߗߋߞߊ߲߫ ߜߊ߲߰ߛߊ߲ ߠߋ߬ ߟߊ߫ ߡߍ߲ ߕߘߍ߬ ߦߋ߫ ߜߟߏ߬ߝߌ߲߬ ߠߎ߬ ߡߊߣߍߙߍ߲ߠߊ ߁߉߆߀ ߏ߬ ߟߊ߫ ، ߊ߬ ߣߴߏ߬ ߟߋ߬ ߞߵߊ߬ ߞߍ߫ ߜߟߏ߬ߝߌ߲߬ߠߊ ߞߊ߲ߘߌߡߊ߲ ߠߎ߬ ߝߌߟߊߣߊ߲ ߘߌ߫ ߊ߬ ߘߎ߰ߘߋ߲ ߢߐ߲߮ ߛߏ߬ߙߌ߬ ߞߊ߲ߖߊ ߞߎߦߊߕߍ߫ ߞߐߝߍ߬. 

ߊ߬ ߟߊ߫ ߞߎ߬ߛߊ߲߬ߧߊ߬ ߏ߬ ߞߊ߬ ߜߋ߲߬ߞߎ߬ߘߎ ߢߐ߲߯ߧߊ ߟߊߘߏ߲߬ ߊ߬ ߣߌ߫ ߞߊ߲ߕߌ߯ ߛߋߞߎ߬ ߕߎ߬ߙߋ ߕߍ߫ ، ߏ߬ ߣߊ߬ ߘߊ߫ ߓߏ߲ ߘߏ߫ ߘߴߊ߬ ߡߊ߬ ߞߐߣߊߞߙߌ߫ ߛߊ߬ߣߴߊ߬ ߦߴߊ߬ ߝߐ߫ ، ߝߟߐ߫ ߖߋ߬ߟߌ ߝߋ߲߫ ߋ ߝߋ߲߫ ߕߘߍ߬ ߞߊ߬ߝߏ ߗߋߘߊߕߌ߮ ߘߌ߫ ߸ ߛߙߊ߬ ߕߘߍ߬ ߦߴߏ߬ ߟߎ߬ ߓߍ߯ ߟߋ߬ ߢߍ߫ ߞߊߙߏ߫ ߏ ߞߊߙߏ߫. 

ߊ߬ ߟߊ߫ ߘߐ߲߬ߞߟߌ߬ ߘߏ߫ ߟߎ߫ ߦߋ߫ ﴿ the syliphone archive﴾ ߘߐ߫ ، ߏ߬ ߞߍ߫ ߘߊ߫ ߖߌ߬ߣߍ߬ ߘߐ߲߬ߞߟߌ߬ ߟߎ߬ ߟߊ߬ߞߎ߲߬ߘߎ߬ߟߌ ߣߴߊ߬ߟߎ߬ ߟߊ߬ߘߍ߬ߟߌ߬  ߘߐ߫ ߁߉߆߀ ߣߌ߫ ߁߉߉߀ ߕߍߟߊ߫ ߟߋ߬ ߘߐ߫. ߟߊ߬ߘߍ߬ߟߌ߬ ߟߎ߬ ߣߊ߬ ߘߊ߫ ߟߊߖߍ߲ߛߍ߲߫ ߜߊ߲߬ߞߎ߲߬ߠߌ߲߫ ߓߟߏߡߊ߬ ߓߙߌߕߌߛ ߟߌߓߙߊߙߌ ߓߟߏ߫ ߂߀߁߉ ߟߊ߫. 

ߊ߬ ߕߏߟߏ߲ߘߊ ߖߌ߬ߣߍ߬ ߥߛߊߓߏߟߏ߲ ߡߎߙߊ߲ ߠߎ߬ ߟߊ߫ ߞߌߢߍ߲߫ ߝߊ߲߭ ߓߍ߯ ߘߐ߫ ߌ ߣߴߊ߬ ߞߏ߫ ﴿ choriste soliste. 

߂߀߀߀ ߟߊ߫ ߸ ߊ߬ ߞߍ߫ ߕߏ߫ ߘߊ߫ ߞߊ߬ ߕߊ߯ ߊ߬ ߡߊ߫ ߡߎ߬ߕߎ߲߬ ߌ ߣߴߊ߬ ߝߐ ﴿ soliste﴾. 

 Discographie 
ߊ߬ ߞߊ߬ ߜߊߝߋ ߃ ߟߊߓߐ߫ ، ߊ߬ ߖߊ߬ߕߋ߬ߣߍ߲ ߌ ߣߴߊ߬ ߝߐ߫ ߜߟߏ߬ߝߌ߲߬ߠߊ ߛߊߣߎ߲ ߞߊ߲ ߘߌߡߊ߲ ߟߊ߰ߖߌ ߛߏ߬ߙߌ߬ ߞߊ߲ߖߊ ߞߎߦߊߕߍ߫ ߞߐߝߍ߬. ߊ߬ ߘߐ߲߬ߞߟߌ߬ߟߊ ߘߞߋߝߊ ߞߊ߬ߣߌ߲߫. 

ߊ߬ ߞߴߊ߬ ߟߊ߫ ߜߊߝߋ ߝߟߐߡߊ߲ ߟߊߓߐ߫ ߜߋ߲ߞߐ߰ߖߌ߬ߘߊ ߟߊ߫ ߁߉߉߄ ߠߊ߫ ߛߋߞߎߓߊ ߓߊ߲߬ߓߌ߬ߣߏ ߖߓߊ߬ߕߍ ߟߊ߫ ߘߐ߬ߓߍ߲߬ߠߌ ߞߣߐߡߊ ߞߴߊ߬ ߡߊ߲߬ߞߕߎ߬ ߕߐ߯ ߞߍ߫ ﴿ ߊ߲ ߓߐ߫﴾ ߘߌ߫ ߸ ߊ߬ ߣߌ߫ ﴿ label Ninibou protections﴾.  

ߞߐߝߍ߬ ߸  ߞߎߘߊ߫ ߜߘߍ߫ ߝߣߊ߫ ߂߀߀߃ ߟߊ߫ ،ߏ߬ ߞߍ߫ ߘߊ߫ ﴿ߖߌߣߊ ߡߎߛߊ﴾ ߟߋ߬ ߘߌ߫ ߞߊ߬ߙߌ߬ߝߟߊ߫ ߞߊ߲ߕߍ߫ ߟߊ߫ ߘߐ߬ߓߍ߲߬ߠߌ ߞߣߐߡߊ. 

ߊ߬ ߣߌ߫ ߂߀߂߀ ߠߊ߫ ߤߘߊߝߏ ߡߍߘߌߦߊ  ߗߋߘߊߕߌ߮ ߟߊ߬ߡߌ߲ߣ ߜ߭ߌ߬ߙߊߛߌ ߟߊ߫ ߡߊ߬ߟߐ߬ߟߌ߬ ߞߣߐߡߊ߸ ߏ߬ ߡߍ߲ ߕߎ߲߬ ߓߘߊ߫ ߓߊ߲߫ ߜߊߝߋ ߣߊ߲߬ߝߟߏ߬ߦߊ߬ߟߊ. 

ߞߏ߲ߞߏߘߌ߬ߓߌ ߕߟߋ߬ ߂߄ / ߂߀߂߀ ߠߊ߫ ߞߐߣߊߞߙߌ߫ ߸ ߊ߬ ߛߊ߬ ߘߴߊ߬ ߛߐ߬ߘߐ߲߬ ߛߊ߲ߖߌ ߈߀ ߡߊ߬ ߞߴߊ߬ ߕߘߴߊ߬ ߡߊ߫ ߓߊ߲ ߊ߬ ߟߊ߫ ߘߊߞߎ߲ ߠߊߓߊ߲ ߠߊ߫. 

 ߛߐ߲߬ߞߐ ߟߎ߬ ߣߌ߫ ߞߐ߲ߘߐ߲ ߠߎ߬ 
߁߉߆߇ ߟߊ߫ ߸ ߊ߬ ߞߴߊ߬ ߟߊ߫ ߓߊ߯ߙߊ ߞߎ߲߬ߢߊ߬ߘߐ ߡߐ߬ߟߐ߲ ߛߐ߬ߘߐ߲߬ 

߂߀߁߀ ߠߊ߫ ߸ ߊ߬ ߞߊ ߟߐ߲ߠߌ߲ߧߊ ߖߊߙߋߦߊ ߡߐ߬ߟߐ߲ ߝߣߊ߫ ߛߐ߬ߘߐ߲߬. 

 ߦߟߌߣߐ ߟߎ߬ ߣߌ߫ ߦߟߌߡߊߛߙߋ ߟߎ߬ 

 ߛߘߌ߬ߜߋ߲ ߠߎ߬ ߞߐߞߊ߲ߕߊ ߟߎ߬ 
ߦߌߟߡߊ:ߘߐ߲߬ߞߟߌ߬ߟߊ߬ߟߊ
ߦߌߟߡߊ:ߡߊ߲߬ߘߋ߲߫ ߖߋߟߌ